Lav et referat af nedenstående tekst:

Tekst:
Tilskuerne til næste års udgave af Aalborg Regatta i midten af juni kan godt forberede sig på en lynhurtig oplevelse. Aalborg Havn skal nemlig lægge vand til en afdeling af F2 Powerboat World Championship 2018. Formula 2 Powerboats er letvægts racerbådskatamaraner af kulfiber med tophastigheder tæt mod 200 km/t og som accelerer hurtigere til 100 km i timen end en Lamborghini Murcielago LP640. - Vi er meget beærede over at være valgt som værter for F2 World – Grand Prix of Aalborg. Sidste år prøvede vi for første gang at kombinere Aalborg Regatta med motorsport på vandet, da vi havde besøg af P1 Powerboats. Det var en stor succes såvel publikumsmæssigt som sportsligt, så nu er vi parate til at tage et trin op af stigen med en endnu større arrangement, fortæller borgmester i Aalborg, Thomas Kastrup-Larsen. I 2018-sæsonen afvikles der race i Kaunas i Litauen, Aalborg, Tønsberg i Norge, Ribadouro i Portugal inden serien afsluttes i Colombo på Sri-Lanka. Der forventes at deltage op mod 35 kørere i serien, hvoraf man håber på deltagelse af ikke under 20 til Grand Prix’et i Aalborg.

Referat:
Der bliver fuld smæk for skillingen, når Aalborg Havn næste år skal danne ramme om en afdeling af F2-motorbådenes VM-serie.